Gol A Gong

**Heri Hendrayana Harris** (lair 15 Agustus 1963), atawa lebih bekèn dikenal ama nama pénanya **Gol A Gong**, nya'entu atu tukang tulis bangsa Indonésia. Dia punya buku udah banyak diterbitin én tulisan-tulisannya juga' banyak dimuat di berbagé media massa. Dia perna jadi Ketua Umum Forum Taman Bacaan Masyarakat (FTBM) Indonésia période 2015-2020, selaèn entu dia juga' ngediriin Rumah Dunia di Sèrang, Banten. Gol A Gong saat enni ngejabat sebagé Duta Baca Indonesia période 2021 - 2026.

## Kehidupan pribadi
Gol A Gong entu kaga' laèn daripada nama péna deri Heri Hendrayana Harris. Dia punya baba namanya Harris, ama ema' nyang namanya Atisah. Taun 1965, dia bareng orang tuanya ninggalin kampung halamannya di Purwakarta, terus pindah ke Sèrang, Banten. Babanya kerja jadi guru gerak badan, sedangkan ema'nya guru di sekola keterampilan putri di Sèrang. Mereka tinggal di rumah deket alun-alun Sèrang.

Dulu-dulu, mah, dia punya nama samaran perna ditulis Gola Gong, tapi sekarang nama samarannya balik lagi ditulis kaya' penulisan awal, nya'entu Gol A Gong. Ni nama samaran ada ceritanya. Kata Gol entu dikasi ama babanya sebagé ungkapan sukur gegara karyanya keterima penerbit. Terus kata Gong entu harapan deri ema'nya, biar tulisannya bisa ngegema kaya' bunyi alat musik gong. Sementara hurup A ma'nanya entu “semua berasal deri Tuhan”. Jadi, nama Gol A Gong dapet dianggep ma'nanya “kesuksesan entu semua berasal deri Tuhan”.

Pas umur 11 taun, Gol A Gong keilangan tangan kirinya. Kejadiannya pas dia maèn bareng temen-temennya di deket alun-alun Kota Sèrang. Waktu entu lagi ada tentara latian terjun payung. Ke temen-temennya, dia nantangin buat adu nyali, pura-pura jadi penerjun payung. Cara uji nyalinya ngeloncat deri puun di pinggir alun-alun. Siapa nyang berani ngeloncat deri tempat nyang paling tinggi, dia nyang jadi pemimpin di antara mereka. Nah, kecelakaan nyang bikin tangan kirinya harus diamputasi entu kaga' bikin dia terus-terusan nelangsa. Babanya malah negesin ke dia: “Kamu harus banyak membaca, èn kamu bakal jadi seseorang, sampé kamu lupa kalo kamu entu cacat.”

Pas umur 33 taun, Gol A Gong nikah ama Tias Tatanka, wadon asal Solo. Deri pernikahan entu, mereka punya anak empat: Nabila Nurkhalisah (Bela), Gabriel Firmansyah (Abi), Jordi Alghifari (Odi), dan Natasha Azka Nursyamsa (Kaka). Bela, nyang deri waktu kelas 2 SMP Peradaban Sèrang (2012) punya bakat bakal nerusin kiprah babanya. Novelnya nyang gabung di seri KKPK (Kecil-Kecil Punya Karya) terbitan Dar!Mizan laris manis di pasaran. Sementara Abi, nyang sekolah di kelas 1 SMP Al Mahah Al Ain, Abu Dhabi, Uni Emirat Arab, hobi banget ngegambar, ampé sering jadi desainer grafis sampul buku anak-anak di Rumah Dunia, sanggar nyang didiriin ama Gol A Gong. 

Gol A Gong ama Perpustakaan Nasional Indonesia (Perpusnas) resmi dikukuhin sebagé Duta Baca Indonesia buat masa bakti 2021–2026.

## Gempa Literasi
Kegiatan-kegiatan Gempa Literasi nyang diusung ama Gola Gong di antaranya:
* Orasi literasi
* Pelatihan
* Hibah buku
* Anéka lomba literasi
* Penerbitan
* Bedah/peluncuran buku
* Bazar buku murah
* Pertunjukkan seni

## Rumah Dunia
Impian Gol A Gong deri remaja buat punya gelanggang remaja akhirnya kejadian lewat bedirinya komunitas kesenian Rumah Dunia taun 1998. Semprakan taon 2000, enni enclekan njejek di tanah nyang jembarnya 1000 m² di belakang rumanya di Komplek Hagar Alam, Ciloang, Sèrang, Banten. Komunitas kaya' gini emang udah jadi impian dia bareng temennya Toto ST Radik èn (alm) Rys Revolta. Terus, taun 2008, Gol A Gong ngajak orang-orang deri mana aja di seluruh dunia nyang peduli sama literasi, buat ngebebasin atu lahan nyang jembarnya 3000 m². Akhirnya, pas udah ampé taun 2012, lahan entu berhasil dibebasin, èn di atas tanah entu berdiri megah Gelanggang Remaja Rumah Dunia.

## Bibliografi
* Balada Si Roy buku Joe (Gramedia, 1989)
* Balada Si Roy buku Avonturir (Gramedia, 1990)
* Balada Si Roy buku Rende-vouz (Gramedia, 1990)
* Balada Si Roy buku ke Bad Days (Gramedia, 1991)
* Balada Si Roy buku ke Blue Ransel (Gramedia, 1991)
* Balada Si Roy buku ke Telegram (Gramedia, 1992)
* Balada Si Roy buku ke Kapal (Gramedia, 1993)
* Balada Si Roy buku ke Traveler (Gramedia, 1993)
* Balada Si Roy buku ke Epilog (Gramedia, 1994)
* Happy Valentine, novel (Gramedia, 1991)
* Bangkok Love Story, novel (Gramedia 1994)
* Surat, novel (Gramedia, 1994)
* Tembang Kampung Halaman (Gramedia)
* Perjalanan Asia, travel writing (Puspa Swara, 1993)
* Kutunggu di Yogya, novel wisata (Puspa Swara, 1993)
* Menulis Skenario Itu (Lebih) Gampang, tips menulis (Puspa Swara, 1997)
* Dua Kisah, kumpulan 2 novelet (Senayan Abadi, 2005)
* Kacamata Sidik, kumcer (Senayan Abadi, 2004)
* Masih Ada Cinta di Senja Itu, kumcer (Senayan Abadi, 2004)
* Aku Seorang Kapiten, novel anak (Al Kautsar, 2002)
* Harga Sebuah Hati, kumcer (Akoer, 2004)
* Clay, novel (Cakrawala, 2004)
* Subuh Itu Biru, Chika - kumcer (LPPH)
* Hari Senjakala, novel (Fatahilah, 2004)
* Al Bahri (Syaamil, 2001)
* Nyanyian Perjalanan (Syaamil, 2001)
* Pada-Mu Aku Bersimpuh, novel (Mizan, 2001)
* Biarkan Aku Jadi Milikmu, novel (Mizan, 2001)
* Tempatku di Sisi-Mu, novel (Mizan, 2001)
* Jenderal Kecil (Mizan, 2002)
* Cinta-Mu Seluas Samudra, novel (Mizan 2008)
* Mata Elang, komik (MIzan)
* Ini Rumah Kita Sayang (GIP)
* Labirin Lazuardi: Langit merah Saga novel (Tiga Serangkai, 2007)
* Labirin Lazuardi: Ketika Bumi Menangis (Tiga Serangkai, 2007)
* Labirin Lazuardi: Pusaran Arus Waktu (Tiga Serangkai, 2007)
* Miracle Menantang Maut (Adaptasi Film, dari skrip Anggoro Saronto & Helfi Kardit, 2007)
* Aku Anak Matahari, memoar (Salamadani, 2008)
* Musafir, kumcer (Salamadani, 2008)
* Jangan Mau Gak Nulis Seumur Hidup, tips menulis (Salamadani, 2008)
* The Journey: From Jakarta to Nepal, travel writing, (Salamadani, 2008)
* Gilalova 2 (Gong Publishing, 2010)
* Tiga Ombak (Gong Publishing, 2010)
* Ledakan Idemu Agar Kepalamu Nggak Meledak (Gong Publishing, 2010)
* Dunia Ikan (Gong Publishing, 2011)
* Aku Pantang Menyerah: novel seri anak, 10 judul (Zikrul Hakim, 2011)
* Ayo Sekolah: novel seri anak, 10 jusul (Zikrul Hakim, 2011)
* Aku Bangkit: novel remaja, motivasi, 10 judul (Tiga Serangkai, 2011)
* Rahasia Penulis Hebat Menciptakan Karakter, tips menulis (Gramedia, 2011)
* Mother Bukan Monster, parenting (Gramedia, 2011)
* Menggenggam Dunia, memoar (KPG 2011)
* Relawan Dunia, motivasi (KPG 2011)
* Si Aduy – Anak Kampung Jadi Sarjana, cerita komedi, remaja (Zikrul Hakim, 2012)
* Rahasia Penulis Hebat Membangun Setting Lokasi, tips menulis (Gramedia 2012)
* Gempa Literasi (KPG, 2012)
* Travel Writer (KPG 2012)
* Gong Smash (Epigraf 2021)
## Pranala luar

* Suara Remaja Gelar Ngobrol Bareng Gol A Gong 
* Ketemu Langsung Cinta
* Gol A Gong Kampanyekan Gerakan Indonesia Membaca 
* Mengubah Serang lewat Literasi
* Situs Resmi Gola Gong 
* Rumah Dunia 
* Wikipedia versi bahasa Inggris 
* Keluarga Pengarang 
* Penerbit KPG, Profile Gol A Gong 
* Gramedia Pustaka Utama, Profile Gol A Gong 
* Kompasiana, Jurus ampuh jadi penulis a la Gol A Gong 
* Muslim Daily, Ketika Gol A Gong datang bersama pasukan matahari
* Ketika Sapardi Djoko Damono bertemu Gol A Gong 
* Tokoh Indonesia, Biografi Gol A Gong 
* Media Indonesia, Penuaian Janji Gol A Gong
* Universitas Surabaya, Berbagi ilmu bersama Gol A Gong 

## Referensi